SET ปิดลบเกือบ4จุด รับปัจจัยตปท. หลัง”ทรัมป์” ขู่เรียกเก็บภาษีจีนเพิ่ม2.67แสนล้านดอลลาร์
SET ปิดลบเกือบ4จุด รับปัจจัยตปท. หลัง"ทรัมป์" ขู่เรียกเก็บภาษีจีนเพิ่ม2.67แสนล้านดอลลาร์ โดยดัชนีปิดตลาดวันนี้ ที่ระดับ 1,718.39 จุด ลบ 3.82 จุด หรือ 0.22% มูลค่าการซื้อขาย 4.95 หมื่นล้านบาท
17 ก.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,718.39 จุด ลบ 3.82 จุด หรือ 0.22% มูลค่าการซื้อขาย 4.95 หมื่นล้านบาท
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดฯวันนี้ผันผวนในกรอบ เนื่องจากปัจจัยบวกสลับลบ โดยปัจจัยลบมาจากภายนอกประเทศมาจากการที่นายโดนัลด์ ทรัมป์ ประธานาธิบดีแห่งสหรัฐฯ เตรียมประกาศตั้งกำแพงภาษีสินค้านำเข้าจากจีน 2 แสนล้านดอลลาร์สหรัฐฯ อีกทั้ง ยังขู่จะพิจารณาตั้งกำแพงภาษีสินค้านำเข้าจากจีนเพิ่มเติม 2.67 แสนล้านดอลลาร์ เพิ่มเติมจาก 2 แสนล้านดอลลาร์ ที่กำลังจะประกาศ และ 5 หมื่นล้านดอลลาร์ ที่เริ่มบังคับใช้ไปแล้ว
ด้าน ปัจจัยบวกมาจากปัจจัยภายในประเทศ จากประเด็นการเมืองกรณีความชัดเจนการเลือกตั้ง แม้ผู้สมัครจะยังหาเสียงได้ไม่เต็มที่นัก โดยคาดว่าในช่วงสัปดาห์นี้ ดัชนีฯยังคงแกว่งในกรอบระหว่างแนวรับที่ 1,706 จุด แนวต้านที่ 1,730 จุด
สำหรับแนวโน้มภาวะตลาดฯในวันพรุ่งนี้ (18 ก.ย.) คาดว่าดัชนีฯมีโอกาสแกว่งตัวไซด์เวย์อัพ พร้อมให้แนวรับที่ 1,706-1,710 จุด แนวต้าน 1,730 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
EA มูลค่าการซื้อขาย 3,468.82 ล้านบาท ปิดที่ 46.75 บาท เพิ่มขึ้น 2 บาท
PTT มูลค่าการซื้อขาย 2,613.57 ล้านบาท ปิดที่ 51 บาท ลดลง 0.75 บาท
GULF มูลค่าการซื้อขาย 2,247.97 ล้านบาท ปิดที่ 71.75 บาท เพิ่มขึ้น 1.25 บาท
CPALL มูลค่าการซื้อขาย 1,507.24 ล้านบาท ปิดที่ 68 ลดลง 0.50 บาท
PTTEP มูลค่าการซื้อขาย 1,461.68 ล้านบาท ปิดที่ 152 บาท เพิ่มขึ้น 2.50 บาท
 
ตลาดหุ้นเอเชีย
